## Pravilnik o upisniku knjižnica i knjižnica u sastavu

### NN 139/1998 (23.10.1998.), Pravilnik o upisniku knjižnica i knjižnica u sastavu

# **MINISTARSTVO KULTURE**

Na temelju članka 11. stavka 2. Zakona o knjižnicama ("Narodne novine",
broj 105/97 i 5/98), ministar kulture donosi

## **PRAVILNIK**

### **O UPISNIKU KNJIŽNICA I KNJIŽNICA U SASTAVU**

Članak 1.

Ovim Pravilnikom određuju se sadržaj i rokovi vođenja upisnika knjižnica
i knjižnica u sastavu (u daljnjem tekstu: Upisnik) koji se vodi u Ministarstvu
kulture.

Članak 2.

Upisnik sadrži temeljne podatke o svim knjižnicama u Republici Hrvatskoj,
bilo da djeluju kao samostalne ustanove ili kao knjižnice u sastavu drugih
pravnih osoba.

Upisnik se sastoji od brojevima označenih upisnih listova koji se ispunjavaju
na temelju prijave za upis, a prema obrascu koji je sastavni dio ovoga
Pravilnika.

U upisni list upisuje se:

1. broj upisnog lista,

2. naziv knjižnice (samostalne),

3. naziv knjižnice u sastavu,

4. sjedište knjižnice, odnosno knjižnice u sastavu (telefon, telefaks,
e-mail),

5. vrstu knjižnice (prema članku 8. stavak 1. Zakona o knjižnicama),

6. naziv i sjedište osnivača,

7. naziv i sjedište pravne osobe u čijem je sastavu knjižnica,

8. osnivački akt (broj i datum donošenja),

9. statut (broj i datum donošenja i suglasnosti osnivača),

10. broj i datum sudske registracije,

11. ime i prezime ravnatelja (vršitelja dužnosti ravnatelja, odnosno
privremenog ravnatelja), te broj i datum akta o imenovanju,

12. ime i prezime voditelja knjižnice u sastavu, te broj i datum akta
o imenovanju,

13. popis članova upravnog vijeća knjižnice, datum izbora, odnosno imenovanja,
te stručna sprema i zanimanje,

14. popis članova knjižničnog odbora knjižnice u sastavu, datum izbora
odnosno imenovanja, te stručna sprema i zanimanje,

15. naziv i sjedište podružnice (telefon, telefaks, e-mail),

16. naziv i adresa ustrojbene jedinice izvan sjedišta knjižnice (telefon,
telefaks, e-mail),

17. ime i prezime voditelja podružnice, odnosno voditelja ustrojbene
jedinice izvan sjedišta knjižnice, te broj i datum akta o imenovanju,

18. statusne promjene i prestanak knjižnice (broj i datum akta, te podaci
o promjenama i brisanju iz sudskog registra),

19. posebne napomene.

Članak 3.

Svaki upisni list u Upisniku ima svoj broj.

Broj upisnog lista je redni broj upisa knjižnice odnosno knjižnice u
sastavu, a sastoji se od oznake K i rednog broja upisa odvojenog crticom.

Prilikom upisa promjena popunjava se novi upisni list s promjenom podataka,
kao i s podacima koji nisu izmijenjeni. Na novi Upisni list upisuje se
redni broj prvog upisa knjižnice, odnosno knjižnice u sastavu s podbrojem
odvojenim kosom crtom koji označava broj upisanih promjena.

Novi upisni list ulaže se u Upisnik iza prethodnog upisnog lista knjižnice,
odnosno knjižnice u sastavu, na koju se odnosi.

Članak 4.

Sastavni dio Upisnika čini i abecedni popis (Imenik) knjižnica i knjižnica
u sastavu koji sadrži naziv knjižnice, sjedište i redni broj upisa, a vodi
se prema sjedištima knjižnica.

Članak 5.

Upis u Upisnik obavlja se na temelju prijave za upis.

Prijavu za upis podnosi ravnatelj (vršitelj dužnosti ravnatelja, odnosno
privremeni ravnatelj), a za knjižnicu u sastavu njezin voditelj, upravi
za knjižnice Ministarstva kulture putem ureda za prosvjetu, kulturu, informiranje,
šport i tehničku kulturu županije na području koje knjižnica ima sjedište
(u daljnjem tekstu: Županijski ured).

Prijava se podnosi u roku od 8 dana od pravomoćnosti rješenja o upisu
u sudski registar knjižnice, odnosno knjižnične djelatnosti knjižnica u
sastavu.

Županijski ured dužan je provjeriti je li prijava uredno ispunjena i
podnesena u roku prema odredbama ovoga Pravilnika, te je dostaviti upravi
za knjižnice Ministarstva kulture u roku 15 dana od dana prijama uredne
prijave.

Za točnost podataka iz prijave odgovorne su osobe iz stavka 2. ovoga
članka.

Članak 6.

Prijava za upis u Upisnik ispunjava se elektronički, prema posebnom
obrascu koji je sastavni dio ovoga Pravilnika.

Prijava mora sadržavati sve podatke iz članka 2. stavak 3. ovoga Pravilnika.

Osobe iz članka 5. stavak 2. ovoga Pravilnika dužne su redovito prijavljivati
i sve promjene podataka iz prethodnog stavka na način i u roku propisanim
ovim Pravilnikom.

Članak 7.

Sve postojeće knjižnice i knjižnice u sastavu dužne su putem Županijskog
ureda podnijeti prijavu za upis u Upisnik u roku od 60 dana od objave ovoga
Pravilnika u "Narodnim novinama".

Članak 8.

Podaci iz prijave unose se u Upisnik najkasnije u roku od osam dana
od prijama uredne prijave upravi za knjižnice Ministarstva kulture.

Članak 9.

Podnositelj prijave koji ne postupi prema odredbama ovoga Pravilnika
kaznit će se sukladno članku 51. Zakona o knjižnicama.

Članak 10.

Ovaj Pravilnik stupa na snagu osmog dana od dana objave u "Narodnim
novinama".

Klasa: 612-04/98-01-282
Urbroj: 532-03-3/1-98-01
Zagreb, 20. listopada 1998.

Ministar
**mr. Božo Biškupić,** v. r.

**Broj upisnog lista \_\_\_\_\_\_\_\_\_\_\_\_\_\_\_\_**

|  |  |
| --- | --- |
| **PODACI O USTANOVI** | **UPIS** |
| NAZIV KNJIŽNICE (samostalne) |  |
| NAZIV KNJIŽNICE U SASTAVU |  |
| SJEDIŠTE KNJIŽNICE, ODNOSNO  KNJIŽNICE U SASTAVU   (telefon, telefaks, e-mail) |  |
| VRSTA KNJIŽNICE  (prema članku 8. st. 1. Zakona o knjižnicama) |  |
| NAZIV I SJEDIŠTE OSNIVAČA |  |
| NAZIV I SJEDIŠTE PRAVNE OSOBE   U ČIJEM JE SASTAVU KNJIŽNICA |  |
| OSNIVAČKI AKT   (broj i datum donošenja) |  |
| STATUT  (broj i datum donošenja te suglasnosti osnivača) |  |
| BROJ I DATUM SUDSKE REGISTRACIJE |  |
| RAVNATELJ (v. d. RAVNATELJA,   PRIVREMENI RAVNATELJ)  (ime, prezime, broj i datum akta o imenovanju) |  |
| VODITELJ KNJIŽNICE U SASTAVU  (ime, prezime, broj i datum akta o imenovanju) |  |
| UPRAVNO VIJEĆE KNJIŽNICE  (popis članova, datum izbora, odnosno  imenovanja, stručna sprema i zanimanje) |  |
| KNJIŽNIČNI ODBOR KNJIŽNICE U SASTAVU  (popis članova, datum izbora, odnosno   imenovanja, stručna sprema i zanimanje) |  |
| NAZIV I SJEDIŠTE PODRUŽNICE  telefon, telefaks, e-mail  (samo za knjižnice koje su ustanove) |  |
| NAZIV I ADRESA USTROJBENE JE-  DINICE IZVAN SJEDIŠTA KNJIŽNICE  telefon, telefax, e-mail |  |
| VODITELJ PODRUŽNICE, VODITELJ   USTROJBENE JEDINICE IZVAN   SJEDIŠTA KNJIŽNICE  (ime i prezime, broj i datum akta   o imenovanju) |  |
| STATUSNE PROMJENE, PRESTANAK   KNJIŽNICE  (broj i datum akta, podaci o promjenama   i brisanju iz sudskog registra) |  |
| POSEBNE NAPOMENE |  |

Datum upisa \_\_\_\_\_\_\_\_\_\_\_\_\_                                   Potpis i
pečat

**PRIJAVA ZA UPIS U UPISNIK KNJIŽNICA I
                                  KNJIŽNICA U SASTAVU**

|  |  |
| --- | --- |
| **PODACI O USTANOVI** | **UPIS** |
| NAZIV KNJIŽNICE (samostalne) |  |
| NAZIV KNJIŽNICE U SASTAVU |  |
| SJEDIŠTE KNJIŽNICE, ODNOSNO  KNJIŽNICE U SASTAVU   (telefon, telefaks, e-mail) |  |
| VRSTA KNJIŽNICE  (prema članku 8. st. 1. Zakona o knjižnicama) |  |
| NAZIV I SJEDIŠTE OSNIVAČA |  |
| NAZIV I SJEDIŠTE PRAVNE OSOBE   U ČIJEM JE SASTAVU KNJIŽNICA |  |
| OSNIVAČKI AKT   (broj i datum donošenja) |  |
| STATUT  (broj i datum donošenja te suglasnosti osnivača) |  |
| BROJ I DATUM SUDSKE REGISTRACIJE |  |
| RAVNATELJ (v. d. RAVNATELJA,   PRIVREMENI RAVNATELJ)  (ime, prezime, broj i datum akta o imenovanju) |  |
| VODITELJ KNJIŽNICE U SASTAVU  (ime, prezime, broj i datum akta o imenovanju) |  |
| UPRAVNO VIJEĆE KNJIŽNICE  (popis članova, datum izbora, odnosno  imenovanja, stručna sprema i zanimanje) |  |
| KNJIŽNIČNI ODBOR KNJIŽNICE U SASTAVU  (popis članova, datum izbora, odnosno   imenovanja, stručna sprema i zanimanje) |  |
| NAZIV I SJEDIŠTE PODRUŽNICE  telefon, telefaks, e-mail  (samo za knjižnice koje su ustanove) |  |
| NAZIV I ADRESA USTROJBENE JE-  DINICE IZVAN SJEDIŠTA KNJIŽNICE  telefon, telefax, e-mail |  |
| VODITELJ PODRUŽNICE, VODITELJ   USTROJBENE JEDINICE IZVAN   SJEDIŠTA KNJIŽNICE  (ime i prezime, broj i datum akta   o imenovanju) |  |
| STATUSNE PROMJENE, PRESTANAK   KNJIŽNICE  (broj i datum akta, podaci o promjenama   i brisanju iz sudskog registra) |  |
| POSEBNE NAPOMENE |  |

Datum upisa \_\_\_\_\_\_\_\_\_\_\_\_\_                                   Potpis i
pečat

```

```

Pravilnik, NN 139/1998-1716
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)